คือมีประจำเดือนในวันที่5-9พค ได้มีพสพในวันที่14เลยกินยาคุมฉุกเฉินไปในวันที่14เพราะไม่ได้สวมถุงยาง กินภายใน10ชม วันที่19-23มีเลือดมาไม่แน่ใจว่าเป็นประจำเดือนรึเปล่า และได้มีพสพในวันที่28ใส่ถุงยางแต่รั่ว หลังมีพสพเสร็จก็รีบกินยาคุมฉุกเฉินอีกภายในครึ่งชั่วโมงค่ะ จนวันนี้วันที่9มิ.ยแล้ว ยังไม่มีประจำเดือนมา ผิดปกติไหมคะ มีโอกาสท้องรึป่าว ที่ยังไม่มาเป็นเพราะกินยาคุมติดกันรึป่าวหรือยังไงช่วยตอบหน่อยค่ะ เครียดมากตอนนี้ เราสามารถตรวจครรภ์ได้เลยไหมคะหรือรอครบ15วัน ขอบค่ะ
สวัสดีค่ะยาคุมฉุกเฉินคือยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องการใช้ยาคุมฉุกเฉินติดกันหลายๆครั้ง อาจลดประสิทธิภาพยา และเพิ่มโอกาสของการเกิดผลข้้างเคียงจากยาเช่นเลือดออกผิดปกติ ประจำเดือนมาคลาดเคลื่อนไปได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากไม่แน่ใจผล หรือประจำเดือนหลังจากนี้ยังไม่มาตามรอบปกติ ควรไปตรวจยืนยันที่รพอีกครั้ง